Diari Oficial de la Generalitat Valenciana


Sumari del DOGV 4934, del 28-01-2005 (2005/389)

Judici de suspensió de pagaments número 000683/2003. Cèdula de notificació.
---------------------------------------------------------------------------

### Dades del document

Número de DOGV
:   4934

Data del DOGV
:   28-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/389


Organisme emissor
:   Jutjat de Primera Instància Número 4 de València

Tipus de document
:   Anunci

Judici de suspensió de pagaments número 000683/2003. Cèdula de notificació. [2005/A389]
  
Procediment: assumpte civil 000683/2003.
  
Judici: procediment per a la suspensió de pagaments 000683/2003.
  
Part demandant: Consultoría y Estrategia Electrónica para Internet.
  
En el judici referit, s'ha dictat la resolució que, literalment, és com es diu tot seguit:
  
«Interlocutòria
  
Jutgessa que la dicta: Beatriz de la Rubia Comos.
  
Lloc: València.
  
Data: 17 de desembre de 2004.
  
Antecedents de fet:
  
Mitjançant la interlocutòria de data 8 d'octubre de 2004 es va declarar Consultoría y Estrategia Electrónica para Internet en suspensió de pagaments i en insolvència, i se li va concedir un termini de 15 dies perquè, per si o per una persona que actue en nom seu, consigne la diferència entre el passiu i l'actiu d'11.989,88 euros, a fi que passe a ser insolvent provisional; cosa que verifique presentant l'aval bancari número 127758925 expedit per l'entitat Deutsche Bank, SA, espanyola, a nom seu.
  
Part dispositiva:
  
Es considera la suspensa Consultoría y Estrategia Electrónica para Internet en situació d'insolvència provisional, cosa que s'anotarà en el llibre registre especial de suspensions de pagaments, i es publicarà el present acord en el Diari Oficial de la Generalitat Valenciana i en el periòdic Levante d'esta ciutat mitjançant edictes que, així mateix, es fixaran al tauler d'anuncis d'este òrgan judicial. Comuniqueu-ho als jutjats a què s'haja comunicat la sol·licitud de suspensió, i expediu manaments en doble exemplar als registres on es va anotar l'esmentada provisió.
  
Es convoquen els creditors a la Junta General que s'indica per al dia 9 de febrer de 2005 a les 09.30 hores i que tindrà lloc a la Sala d'Audiència d'este Jutjat, citant-se els creditors residents en esta ciutat mitjançant una cèdula i per carta certificada amb el justificant de recepció als qui en resideixen fora, i a aquells que no puguen ser citats d'esta forma se'ls cridarà en els edictes que es publiquen, els quals podran concórrer personalment o mitjançant un representant amb poder suficient amb tal objecte, així com amb el títol justificatiu del seu crèdit, sense la presentació del qual no podrien ser admesos a la Junta.
  
Queden a disposició dels creditors o dels seus representants a la secretaria d'este Jutjat l'informe dels interventors, memòria, relacions de l'actiu i del passiu, balanç i la relació de crèdits amb dret d'abstenció, així com la proposició de conveni presentada pel deutor, a fi que puguen obtindre les còpies o notes que estimen oportunes.
  
Manera d'impugnació: només és possible la impugnació assenyalada en l'últim paràgraf de l'article 8 de la Llei de Suspensió de Pagaments, una vegada realitzada la junta de creditors.
  
Ho acorda i firma sa senyoria. En done fe.»
  
Atés que es desconeix l'actual domicili o residència de possibles creditors, mitjançant la Interlocutòria de 17 de desembre de 2004 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del Jutjat per a dur a terme la diligència de notificació i citació.